Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 1.10. A helyi önkormányzatokról szóló 1990. évi LXV. törvényt (Ötv.) kell-e alkalmazni a kisebbségi önkormányzatoknak?
Paragraph Index: 347

2. Az oktatással kapcsolatos fogalmak köre 2.1. Mi az a beiskolázási támogatás, kik vehetik igénybe? A „beiskolázási támogatás”-t, mint nevesített és szociális rászorultságtól függõ önkormányzati hatáskört is érintõ pénzbeli ellátási formát a Szoctv. nem ismeri. A törvény pénzbeli ellátási formaként az idõskorúak járadékát, a rendszeres szociális segélyt, a lakásfenntartási támogatást, az ápolási díjat és az átmeneti segélyt nevezi meg, de lehetõvé teszi, hogy az önkormány- 2007/67/II. szám zatok egyéb ellátásokat is megállapíthassanak. Vagyis ha jogszabályi kötelezés nélkül egy önkormányzat beiskolázási támogatásról dönt, akkor ennek a szabályozására rendeletben, saját költségvetése terhére kerülhet sor. Egy szociális tartalmú önkormányzati rendelet személyi hatálya rendszerint általános. Különbségtétel nélkül kiterjed valamennyi, a település közigazgatási területén tartózkodó magyar állampolgárságú, valamint a letelepedési vagy bevándorlási engedéllyel rendelkezõ, továbbá a magyar hatóságok által menekültként elismert gyermekre, fiatal felnõttre és szüleire, valamint a munkavállalók Közösségen belüli szabad mozgásáról szóló 1612/68/EGK tanácsi rendeletben meghatározott jogosulti körbe tartozó személyre, amennyiben érvényes tartózkodási engedéllyel rendelkezik. A gyermekvédelem és a szociális ellátások helyi rendszerének szabályozási lehetõsége keretében meghozott, beiskolázási támogatást szabályozó önkormányzati rendelet a jogalanyok között jogszerû (arányos) különbséget kizárólag az érintettek eltérõ szociális viszonyai alapján tehet. Ennek inverzeként, ha egy önkormányzat a rászorultság egyedi vizsgálata nélkül állapít meg szociális jellegû támogatást, akkor a juttatásnak az érintett teljes személyi kör vonatkozásában azonosnak kell lennie, s nemcsak a mérték viszonylatában: a támogatásba nem számíthat be egyéb jogcímen adott szociális segélyt, szolgáltatást, de nem tehet különbséget a forma (pénzbeli és természetbeni juttatások, valamint szociális szolgáltatások) vonatkozásában sem. Természetesen, nem tehet különbséget a tanuló által igénybe vett iskola fenntartója alapján sem. 2.2. Hol lehet tájékoztatást kapni arról, hogy egy iskolában kell-e felvételizni, illetve melyek a felvételi követelmények? Az iskola – a Kotv.-ban foglalt kivétellel – meghatározhatja a tanulói jogviszony létesítésének tanulmányi feltételeit (a továbbiakban: felvételi követelmények). Ha az iskola felvételi vizsgát tart, a felvételi vizsgát az iskola pedagógusaiból álló bizottság elõtt kell letenni. A bizottság tagjait az igazgató bízza meg. Felvételi vizsga – az oktatásért felelõs miniszter által megállapított – tanév rendjében meghatározott körben és módon szervezhetõ. Az iskola a felvételi követelményeket, továbbá, ha annak a szakképzés megszerzése szempontjából relevanciája van, a pályaalkalmassági, a szakmai alkalmassági követelményeket a felvételi tájékoztatóban, a tanév rendjében meghatározott idõben köteles nyilvánosságra hozni. Ha az iskola nem készít fel érettségi vizsgára, a felvételi tájékoztatójában erre fel kell hívnia a figyelmet. A helyi önkormányzatok és az állami szervek által fenntartott nevelési-oktatási intézményekben, továbbá a helyi önkormányzati feladatellátás keretében (egyebek mellett) a felvételi vizsga, a szakmai alkalmassági vizsga, pályaalkalmassági vizsgálat ingyenesen igénybe vehetõ szolgáltatások. Általános iskolában felvételi vizsga nem szervezhetõ. 2.3. Ha a szakiskolai tanulókat gazdálkodó szervezet által biztosított szakmai gyakorlóhelyükön diszkrimináció éri, hová fordulhatnak? A Kotv. egyik általános alapelve az, hogy a közoktatás szervezésében, irányításában, mûködtetésében, feladatainak végrehajtásában közremûködõk a gyermekkel, tanulóval kapcsolatos döntéseik, intézkedéseik meghozatalakor az egyenlõ bánásmód követelményét kötelesek megtartani. Az egyenlõ bánásmód követelménye megsértésének következményeit orvosolni kell, amely azonban nem járhat más gyermek, tanuló jogainak megsértésével, csorbításával. Az egyenlõ bánásmód követelménye megsértésének orvoslására az e törvényben szabályozott eljárás keretében kerülhet sor:

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes